Alarmprisen 2007

Alarmprisen 2007 var den syvende og siste utgaven av Alarmprisen og ble delt ut på Sentrum Scene lørdag 27. oktober 2007. Ida Maria vant klassen årets Alarmprisen til tross for at hun foreløpig ikke hadde gitt ut noe album, mens Superfamily vant to priser.

Det var første gang prisen ble delt ut på høsten etter å ha blitt delt ut på begynnelsen av året de seks første gangene. En av grunnene til flyttingen var å få arrangert utdelingen på et annet tidspunkt enn Spellemannprisen og by:Larm. Det ble delt ut pris i seks sjangerbestemte klasser og seks tilleggsklasser, to færre klasser enn året før etter at klassene for klubbalbum og blodfan ble fjernet etter kun å ha bli delt ut èn gang. Prisen RiksAlarm!, som ble delt ut for første gang året før under navnet turnéprisen, ble delt ut i samarbeid med Rikskonsertene, og skulle være en pris til en norsk artist eller band i etableringsfasen. Vinneren av denne klassen ble Ungdomskulen som fikk en turné i Norge med start under by:Larm i Oslo og spillejobb på Hovefestivalen.

De nominerte i de fleste klassene ble valgt ut gjennom en avstemning blant musikkjournalister, og uten at plateselskapene måtte melde på sine artister på forhånd. Vinneren ble deretter kåret gjennom en avstemming hvor publikumstemmer på Alarmprisens nettsider og via SMS og musikkjournalistenes stemmer talte 50% hver. I klassen årets låt kunne også publikum være med å stemme på hvem som skulle bli nominert via SMS. I klassen RiksAlarm! måtte artister selv søke om å bli vurdert. Det ble ikke offentliggjort noen nominerte og vinneren ble kåret av en egen jury. Vinneren av årets Alarmpris ble kåret av en egen jury uten offentliggjøring av nominerte på forhånd. Vinneren av denne prisen mottok et prisbeløp på  kroner og en markedsføringspakke fra BI. For klassen årets musikkvideo ble både de nominerte og vinneren kåret av en egen fagjury.

Utdelingen ble ledet av Steinar Sagen, Tore Sagen og Bjarte Tjøstheim fra NRK P3s Radioresepsjonen. Utdelingen ble overført direkte på NRK P3TV og i redigert opptak dagen etter på Lydverket på NRK3. I tillegg til kåring av vinnere i de ulike klassene, opptrådte artistene Satyricon, Ida Maria, Kim Hiorthøy, WE, Mari Boine & el Axel, Superfamily og 120 Days. Under utdelingen ble også Edvard-prisen i klassen populærmusikk	delt ut til Kjartan Kristiansen fra DumDum Boys for låten «Enhjørning».

Utdelingen ble den siste utgaven av Alarmprisen. Det var opprinnelig planlagt utdeling også i 2008, men den ble avlyst av økonomiske grunner høsten 2008, og prisen ble aldri delt ut igjen. 

 Vinnere 
 Klasse Artist For verk Årets rockealbum  My Midnight Creeps  Histamin Årets popalbum  Marit Larsen  Under the Surface Årets hiphop/rapalbum  Karpe Diem  Rett fra hjertet Årets metalalbum  Dimmu Borgir  In Sorte Diaboli Årets electronicaalbum  Kim Hiorthøy   Årets jazzalbum  Shining  Grindstone Årets låt  Superfamily  «The Radio Has Expressed Concerns About What You Did Last Night» Årets liveartist  Superfamily  Årets musikkvideo  Tungtvann  «2 uka» Årets nykommer  Moving Oos  RiksAlarm  Ungdomskulen  Årets Alarmpris  Ida Maria 

 Nominerte 
Årets rockealbum:
 My Midnight Creeps: Histamin
 120 Days: 120 Days
 Bigbang: Too Much Yang
 King Midas: Sorry
 The Lionheart Brothers: 

Årets popalbum:
 Marit Larsen: Under the Surface
 Rockettothesky: To Sing You Apple Trees
 Superfamily: 
 Magnet: The Simple Life
 Susanne Sundfør: Susanne Sundfør

Årets hiphop/rapalbum:
 Karpe Diem: Rett fra hjertet
 el Axel: It Is Wha It Is
 Darkside of the Force: El Dia De Los Puercos
 Tungtvann: Siste skanse
 Samvirkelaget: Musikk

Årets metalalbum:
 Dimmu Borgir: In Sorte Diaboli
 Satyricon: Now, Diabolical
 Audrey Horne: Le Fol
 Mayhem: Ordo Ad Chao
 Keep of Kalessin: Armada

Årets electronicaalbum:
 Kim Hiorthøy: 
 Lindstrøm: 
 Pleasure: Pleasure 2
 The Whitest Boy Alive: Dreams
 Bjørn Torske: 

Årets jazzalbum:
 Shining: Grindstone
 Supersilent: 
 Håkon Kornstad: 
 Tord Gustafssen Trio: Being There
 Hanne Hukkelberg: 

Årets låt:
 Superfamily: «The Radio Has Expressed Concerns About What You Did Last Night»
 Moving Oos: «Romancer»
 Raga Rockers: «Aldri mer»
 el Axel: «Showtime»
 King Midas: «Westend Boys»

Årets liveartist:
 Superfamily
 Bigbang
 King Midas
 The Grand
 Samvirkelaget

Årets musikkvideo:
 Tungtvann: «2 uka» (regi: Eigil Langmark)
 Serena Maneesh: «Drain Cosmetics» (regi: Christian Holm-Glad)
 Grand Island: «Us Annexed» (regi: Axel Hennie)
 Pirate Love: «Laughing Gas» (regi: Pirate Love)
 Ikke bare bare Egil band: «Politimester Egil» (regi: Knut Petter Ryan)

Årets nykommer:
 Moving Oos
 Susanne Sundfør
 Ida Maria
 Rockettothesky
 Elvira Nikolaisen

 Referanser 

 Kilder 






Kategori:Alarmprisen
Kategori:Hendelser i 2007
Kategori:Musikk i 2006
Kategori:Musikk i 2007